Vinderen stasjon

Vinderen stasjon, tidligere skrevet Winderen, er en av Holmenkollbanens stasjoner i boligstrøket Vinderen. Stasjonen ligger 86,6 meter over havet. Vinderen stasjon ble åpnet i 1898.

Stasjonen er delt i to av Holmenveien. Planovergangen ligger midt mellom plattformene: plattformen for tog i retning nordover ligger syd for veien, mens plattformen for tog i retning sydover ligger nord for den.

 Historikk 
I noen måneder etter åpningen het stasjonen Blinderenveien (et navn som senere ble gitt til Blindern stasjon).Harald W. Orvin, Fra Majorstuen til Holmenkollen, Risbladet, 1992, s. 80. Stasjonen hadde 813 passasjerer pr. dag i gjennomsnitt i 2004.Nytt spor 4 på Majorstuen. Skisseprosjekt, side 12  Den utmerker seg også som en av dem med lengst perronger på Holmenkollbanen, sammen med Holmenkollen stasjon, med en lengde på 65 – 70 meter. Den gamle stasjonsbygningen på Vinderen (tegnet av Carl Michalsen) ble reist i 1914, hvor Vinderentorvet ligger i dag, og var lenge administrasjonsbygning for Holmenkollbanen. Administrasjonen flyttet i 1958 til Majorstuen og huset ble revet i 1971. Som så mange andre stasjoner på Holmenkollbanen, hadde den eget postkontor, med en tilhørende kiosk ved siden av.

 Fremtidige planer 
For å bedre trafikksikkerheten til skolebarn ved Vinderen skole, og på grunn av rushtrafikkaos grunnet mer bilisme og stadig fortetning i Holmenkollåsen, har Vestre Aker bydelsutvalg begynt å utrede planer for Vinderenkrysset. For å rydde opp i problemene ønsker en del politikerne å gjøre Vinderenkrysset planfritt. Dette innebærer at dagens Vinderen stasjon vil bli senket under bakkenivå. Man har også sett på muligheter for å integrere stasjonen sammen med Vinderenborgen, som ligger der den tidligere Conditori-gården lå.

Ruter anbefalte i sitt brev til bydelsutvalget å gjøre også Slemdal stasjon planfri, da disse to kryssene er de mest trafikkerte planovergangene langs Holmenkollbanen.

 Galleri 

 Se også 
 Vinderen
 Holmenkollbanen

 Referanser 

 Eksterne lenker 

 Byantikvarens verneplan for Holmenkollbanen 

Kategori:Holmenkollbanen
Kategori:Jernbanestasjoner åpnet i 1898 i Norge
Kategori:T-banestasjoner i Oslo